מייק נוקס

**מייקל שון הטינגה** (באנגלית: **Michael Shawn Hettinga**; נולד ב-17 ביולי 1978) הידוע יותר בשם הבמה שלו, **מייק נוקס** הוא מתאבק אמריקאי, המופיע בארגון ההיאבקות National Wrestling Alliance (NWA), שבו הוא אלוף הזוגות של NWA ביחד עם טרבור מרדוק. הוא מוכר בעיקר בשל תקופותיו בארגוני ההיאבקות World Wrestling Entertainment (WWE) ו-Total Nonstop Action Wrestling (TNA), שבו הופיע תחת שם הבמה **נוקס**.

## קריירת היאבקות מקצועית
### ארגונים עצמאיים (2000–2005)

הטינגה החל לעבוד עבור ארגון ההיאבקות מקליפורניה Ultimate Pro Wrestling (UPW) בשנת 2000. הוא הצטוות לשורות סמואה ג'ו ב-12 בדצמבר 2000, כשביחד הם ניצחו את אל קטרז ובייזל.

לאחר שאומן על ידי סטיב "נבאחו ווריור" איסלס, הוא הופיע בארגון ההיאבקות Impact Zone Wrestling (IZW) בשנת 2002, שבמסגרתו זכה פעמיים באליפות במשקל כבד של IZW ופעם אחת באליפות הזוגות ביחד עם דרק נייקרק.

### World Wrestling Entertainment/WWE (2006–2010)
#### ECW (2006–2008)

נוקס הוחתם על חוזה ב-WWE בפברואר 2005, כשערך מספר הופעות בודדות כולל דמות ה"ג'יהאדיסט" של מוחמד חסן באותו הקטע שהוביל את חסן לפיטוריו. הוא התאבק בעיקר בארגון ההיאבקות Deep South Wrestling (DSW) שבסיסו בג'ורג'יה, אטלנטה.

נוקס הופיע לראשונה ב-20 ביוני 2006 בפרק של התוכנית *ECW* כדמות הרעה, כאשר הוא התערב במופע החשפנות של קלי קלי, כשיצא מאחורי הקלעים, כיסה אותה במגבת והוריד אותה מן הבמה. מאוחר יותר נודע שקלי היא בת זוגו של נוקס על כחלק מהעלילה והוא הודיע לה שהוא לא מעריך את זה שהיא מתפשטת מול אנשים זרים. בקרב הבכורה שלו הוא גבר על דני דורינג, כאשר קלי שימשה כמלווה שלו. נוקס קיבל קידום במעמדו, כאשר ניצח בקרבות חד צדדיים. הוא חבר לשורות טסט לטווח קצר עד שפתח בפיוד עם CM פאנק, לאחר שחש קנאה מההערצה של בת זוגו לפאנק. פאנק ניצח בכל הקרבות ביניהם כולל קרב מוקדמות לקרב תא ההדחות של אירוע December to Dismember על אליפות העולם של ECW.

נוקס ערך את קרב הבכורה שלו באירוע שלם וצפה בסדרת ההישרדות, אירוע שנערך ב-26 בנובמבר 2006, שם חבר לקבוצת קבוצת Rated-RKO כדי להתמודד מול קבוצת DX. לעומת זאת, הוא היה המתמודד הראשון שהודח לאחר שספג את מהלך הסופרקיק משון מייקלס, קרב שלבסוף קבוצתו הפסידה. ב-3 בדצמבר במסגרת האירוע December to Dismember, הוא נטש את קלי קלי במהלך קרב זוגות מעורב נגד קווין ת'ורן ואריאל באירוע, דבר שהוביל להפסד. בפרק העוקב של התוכנית *ECW*, הוא תקף את קלי קלי, צעד שהוביל לסיום העלילה בין השניים.

לאחר פרידה זו, נוקס הוסר מהמסך, אך חזר ב-13 בפברואר 2007 בפרק של התוכנית *ECW*, שם הפסיד ל-CM פאנק. הוא נעדר שוב מהטלוויזיה במשך מספר חודשים במטרה להתאמן בארגון הפיתוח DSW. ב-1 במרץ, נוקס ודרק נייקירק, שנודעו בשם Team Elite, זכו באליפות הזוגות של DSW לאחר שניצחו את האחים מייג'ור (בריאן מייג'ור וברט מייג'ור). לאחר סגירת DSW, נוקס נשלח לארגון הפיתוח של WWE בפלורידה – Florida Championship Wrestling (FCW).

נוקס חזר ב-11 בספטמבר בפרק של התוכנית *ECW*, כשניצח את באלס מהוני, לעומת זאת, שבוע לאחר מכן, הוא הפסיד בקרב החוזר ביניהם. לאחר מספר חודשים שבהם לא היה משובץ בעלילה משמעותית, הוא פתח בפיוד עם טומי דרימר, כשניצח אותו בסדרת קרבות, כולל ניצחון בקרב חוקי אקסטרים בפרק ה-100 של ECW. לאחר מכן, נוקס היה מעורב ביריבות עם פינלי. לאחר מספר שבועות של עימותים ביניהם, הם השתתפו בקרב העפלה לקרב הסקרמבל על אליפות ECW ב-26 באוגוסט בפרק של התוכנית *ECW*, קרב שבו פינלי יצא עם ידו על העליונה.

#### החלפת מותגים (2008–2010)

ב-27 באוקטובר וב-3 בנובמבר 2008, שודרו קטעי וידאו בתוכנית הדגל *[[WWE Raw|Raw]]* אשר בישרו על בואו של נוקס למותג Raw. מראהו קיבל מהפך קיצוני, ממראה מטופח ומסודר למראה פרוע בעל שיער וזקן ארוכים. הוא ערך את קרב הבכורה שלו בשבוע שלאחר מכן, כאשר ניצח את די-לו בראון. במהלך שלושת השבועות שבאו לאחר מכן, הוא תקף את ריי מיסטריו. לאחר שהפסיד למיסטריו בקרב יחידים, הוא תקף אותו פעם נוספת. כאשר המראיין, טוד גרישם, שאל את נוקס מה פשר התקיפות, נוקס השיב שהוא לא יודע. במופע במיזורי שלא שודר בטלוויזיה, נוקס ניצח בקרב באטל רויאל וכתוצאה מכך העפיל לקרב תא ההדחות על אליפות העולם במשקל כבד באירוע אין דרך החוצה. באותו האירוע, שנערך ב-15 בפברואר 2009, הוא היה המתמודד השני שהודח מן הקרב לאחר שהוצמד על ידי כריס ג'ריקו.

ב-15 באפריל נוקס הועבר למותג סמאקדאון במסגרת הדראפט המשני של שנת 2009. הוא ערך את הופעת הבכורה שלו במותג ב-8 במאי 2009, בפרק של התוכנית סמאקדאון, שבו ניצח את R-טרות'. ניצחון זה היה האחרון שלו בטלוויזיה. החל מסוף חודש מאי 2009 ועד שחרורו באפריל 2010, נוקס הפסיד בכל 30 הקרבות הטלוויזיוניים בהם השתתף; מאזן עגום זה כלל קרבות יחידים, זוגות או מרובי משתתפים בתוכניות *סמאקדאון* וב-*WWE Superstars*. ב-14 באוגוסט בפרק של התוכנית *סמאקדאון*, נוקס הציג גימיק מחודש, שכלל ידע בביולוגיה ואנטומיה של גוף האדם, כאשר הוא ניצל את ידע זה כדי לגרום כאב ליריביו. הקרב האחרון שלו היה ההפסד למתאבק JTG בפרק של התוכנית *סמאקדאון* ב-23 באפריל 2010; באותו היום, ארגון ה-WWE הודיע על שחרורו.

### חזרה לארגונים העצמאיים (2010–2015)

ביולי 2012, נוקס הופיע שלוש פעמים בארגון ההיאבקות American Pro Wrestling Alliance (APWA), כשזכה בגביע ההארדקור. ב-6 באוקטובר 2012, נוקס השתתף בקרב מרכזי של ארגון ההיאבקות House of Hardcore, שבו הפסיד בקרב משולש לקרליטו על האליפות במשקל כבד של FWE, קרב שכלל בנוסף את טומי דרימר. בהמשך אותה השנה, הוא זכה באליפות הזוגות של APWA יחד עם D.O.C.. ב-18 ביוני 2013, נוקס ו-D.O.C. זכו באליפות הזוגות של River City Wrestling (RCW). הם הפסידו את התארים ב-7 בספטמבר 2013 להרננדז ומייקל פיית'. ב-20 במרץ 2015, נוקס התמודד מול בלייק גרייסון על האליפות במשקל כבד של AOW, אך הוא כשל בניסיונו לזכות בתואר.

### Total Nonstop Action Wrestling (2012–2015)
#### Aces and Eights (2012–2013)

במאי 2012, מייק נוקס השתתף בקרב חושך (קרב שאינו שודר בטלוויזיה) עבור ארגון ההיאבקות Total Nonstop Action Wrestling (TNA) נגד אלוף הטלוויזיה באותה התקופה, דיבון. בהמשך, נוקס החל להופיע כחבר במסווה בקבוצת הנבלים Aces & Eights. באירוע נועד לתהילה, שנערך ב-14 באוקטובר 2014, D.O.C. ונוקס (שעדיין היה במסכה) ניצחו את בולי ריי וסטינג בקרב זוגות שבהתאם להתניה שלו, הם השיגו גישה מלאה לארגון.

ב-3 בינואר 2013, נוקס ערך את הופעת הבכורה הטלוויזיונית הרשמית שלו בפרק של התוכנית *Impact Wrestling*, כשנחשף לראשונה כחבר בקבוצת Aces & Eights לאחר שקורט אנגל הסיר את המסכה שלו. שבוע לאחר מכן, נוקס נקם באנגל, כשתקף את האחרון בצווארו בעזרת פטיש. לאחר שקורט אנגל פונה באלונקה, נוקס הפסיד בקרב הבכורה שלו לסטינג, שנקם בו עם אותו הפטיש. ב-10 במרץ, במסגרת האירוע לוקדאון, נוקס ביחד עם חברי קבוצת Aces & Eights, (דיבון, D.O.C., גארט בישוף ומר אנדרסון, הפסידו לקבוצת TNA (אריק יאנג, ג'יימס סטורם, מגנוס, סמואה ג'ו וסטינג) בקרב לית'ל לוקדאון, כשנוקס הוא זה שהוצמד לניצחון על ידי אריק יאנג. ב-18 במרץ 2013, נוקס חבר ל-D.O.C. עבור גביע העולם של ההיאבקות, כשביחד הם גברו על פיטי ויליאמס ופונאקי. ב-21 בנובמבר במסגרת פרק הספיישל טרנינג פוינט, נוקס, גארט בישוף, בולי ריי וטאז, שהיו החברים האחרונים בקבוצת Aces & Eights, נאלצו לפרק את הקבוצה לאחר שבולי ריי הפסיד למר אנדרסון בקרב שבו החברות שלהם בקבוצה הונחה על כף המאזניים מול הקריירה של מר אנדרסון ב-TNA.

#### המנג'ירי (2014–2015)

במרץ 2014, נוקס פתח בעלילה, שלפיה הוא חוזר לעיר הולדתו שהוצפה בשיטפון, שם הקרנבל של אביו נהרס והקשר ביניהם התערער, מאחר שנוקס לא מעוניין ללכת בעקבות אביו ולנהל ולשקם את הקרנבל המשפחתי. חודש לאחר מכן, נוקס הציג צוות חדש בשם המנג'ירי אשר כלל את עצמו, קרייזי סטיב, דה פריק והמתאבקת רבל. ב-8 במאי בפרק של התוכנית *Impact Wrestling*, הוא גבר על קזאריאן. ב-24 בספטמבר, נוקס השתתף בטורניר גולד ראש, כשהפרס היה הזדמנות על תואר, שם הפסיד לאוסטין אריס. ב-12 בנובמבר, נוקס, קרייזי סטיב ורבל ניצחו את אנג'לינה לאב, ולווט סקיי וג'סי גודרז בקרב הדחה בין-מגדרי. ב-5 בדצמבר במסגרת האירוע ויקטורי רוד, נוקס ודה פריק הפסידו בקרב זוגות לג'יימס סטורם וקזאריאן. באירוע TNA Classic, שנערך ב-16 בפברואר 2015, נוקס השתתף בטורניר בן 16 משתתפים שבו הזוכה הוכתר כמנצח התחרות. הוא ניצח את קני קינג, אך הפסיד לרוקסטאר ספאד בשלב הבא. ב-6 במרץ באירוע Joker's Wild III, נוקס וטיירוס הפסידו לאית'ן קרטר III וקרייזי סטיב. ב-19 במאי 2015, נוקס עזב באופן רשמי את ארגון TNA.

### National Wrestling Alliance (2021–היום)
#### מגוון פיודים (2021–2023)

לאחר שרשם מספר הופעות בודדות בארגוני ההיאבקות העצמאיים, כשביניהם הייתה הופעה ב-Continental Wrestling Entertainment (CWE) בבעלותו של קאלי הגדול ואז נעדר מהענף במשך מספר שנים, הוא חזר להופיע ב-9 בנובמבר 2021, כאשר ערך את הופעת הבכורה שלו בארגון ההיאבקות National Wrestling Alliance (NWA) ותקף את אלוף העולם במשקל כבד של NWA, טרבור מרדוק. ב-16 בנובמבר 2021 בפרק של התוכנית NWA Power, הוכרז כי נוקס יתמודד מול מרדוק על אליפות העולם באירוע Hard Times 2. באירוע זה, שהתקיים ב-4 בדצמבר, נוקס כשל בניסיונו להשיג מטרה זו. במהלך הלילה הראשון של טורניר גביע קרוקט לשנת 2022, נוקס חבר למתאבק VSK תחת השם "The Cardonas". הם ניצחו את הפופ ומימס בסיבוב הראשון ואת The Fixers (ג'יי בראדלי ורקינג בול לגורסקי) ברבע הגמר. מנגד, בלילה השני, השניים הפסידו לאחים בריסקו (ג'יי ומארק בריסקו) בחצי הגמר. ב-14 ביוני בפרק של התוכנית NWA Powerrr, נוקס ו-VSK התעמתו עם בולי ריי. נוקס בתחילה התנהג בצורה ידידותית כלפי ריי עקב העבר המשותף שלהם כחברי קבוצת Aces & Eights בארגון Impact Wrestling. לעומת זאת, לאחר שבולי ריי האשים אותו בכך ש"הפקיר אותו", הוא ו-VSK תקפו את ריי, כשהשליכו אותו על שולחן. ב-27 באוגוסט, במסגרת הלילה הראשון של האירוע לכבוד 74 שנות קיום של NWA, נוקס הפסיד לבולי ריי בקרב שולחנות.

#### שותפות עם טרבור מרדוק (2023–היום)

ב-21 במרץ בפרק של התוכנית NWA Powerrr, נוקס הציל את טרבור מרדוק מדייזי קיל וטאלוס. ב-7 באפריל, במסגרת המופע המקדים לאירוע NWA 312, נוקס ומרדוק ניצחו את השניים. ב-25 באפריל, נוקס ומרדוק גברו על The Fixers (ג'יי בראדלי ורקינג בול לגורסקי) בקרב העפלה לטורניר גביע קרוקט לשנת 2023. בטורניר עצמו הם ניצחו את Magnum Muscle (דאק דרייפר ומימס) בסיבוב השני, את The Mortons (ריקי מורטון וקארי מורטון) ברבע הגמר, את The Midnight Riders (טיירוס וכריס אדוניס) בחצי הגמר, ובגמר את Blunt Force Trauma (קרנג' ודמג') וכתוצאה מכך זכו בטורניר. ב-3 בספטמבר 2024, במסגרת האירוע NWA Back to the Territories, נוקס ומרדוק ניצחו שוב את Blunt Force Trauma ובעקבות זאת זכו באליפות הזוגות של ב-NWA.

## אליפויות והישגים

* **הישגים בארגון ההיאבקות Alpha Omega Wrestling**
** ואלי ראמבל (2016)

* **הישגים בארגון ההיאבקות American Pro Wrestling Alliance – APWA**
** אליפות גביע ההארדקור של APWA (פעם אחת)
** אליפות הזוגות של APWA (פעם אחת)  - עם D.O.C.

* **הישגים בארגון ההיאבקות Deep South Wrestling – DSW**
** אליפות הזוגות של DSW (פעם אחת)  - עם דרק נייקרק

* **הישגים בארגון ההיאבקות Impact Zone Wrestling – IZW**
** אליפות במשקל כבד של IZW (פעמיים)
** אליפות הזוגות של IZW (פעם אחת)  - עם דרק נייקרק

* **הישגים בארגון ההיאבקות National Wrestling Alliance – NWA**
** אליפות הזוגות של NWA (פעם אחת, **נוכחי**)  - עם טרבור מרדוק
** גביע קרוקט (2023)  - עם טרבור מרדוק

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-87 מתוך 500 המתאבקים הטובים ביותר לשנת 2009
** פיוד השנה (2012)  - Aces & Eights נגד TNA

* **הישגים בארגון ההיאבקות River City Wrestling – RCW**
** אליפות הזוגות של RCW (פעם אחת)  - עם D.O.C.

* **הישגים בארגון ההיאבקות Western States Wrestling – WSW**
** אליפות במשקל כבד של WSW (פעם אחת)

* **הישגים במגזין ההיאבקות Wrestling Observer Newsletter – WON**
** הגימיק הגרוע ביותר (2012, 2013)  - Aces & Eights

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1978